วิตกเฟดขึ้นดอกเบี้ย ทุบหุ้นโซลปิดร่วง 1.44%
ดัชนีคอมโพสิตตลาดหุ้นเกาหลีใต้ (KOSPI) ปรับตัวลง 29.11 จุด หรือ 1.44% ปิดที่ 1,996.59 จุด ซึ่งเป็นระดับต่ำสุดในรอบ 1 เดือน ขณะที่ปริมาณการซื้อขายเบาบาง 407.24 ล้านหุ้น มูลค่า 5.36 ล้านล้านวอน 
10 พ.ย. 2558

ดัชนีคอมโพสิตตลาดหุ้นเกาหลีใต้ปิดร่วง 1.44% เนื่องจากนักลงทุนเทขายหุ้น จากกระแสความกังวลที่ธนาคารกลางสหรัฐ (เฟด) จะประกาศขึ้นอัตราดอกเบี้ยในการประชุมเดือนธ.ค. หลังจากสหรัฐเปิดเผยตัวเลขจ้างงานนอกภาคเกษตรประจำเดือนต.ค.ที่แข็งแกร่งเกินคาด ขณะที่เงินวอนแข็งค่าเมื่อเทียบดอลลาร์สหรัฐ
ทั้งนี้ ดัชนีคอมโพสิตตลาดหุ้นเกาหลีใต้ (KOSPI) ปรับตัวลง 29.11 จุด หรือ 1.44% ปิดที่ 1,996.59 จุด ซึ่งเป็นระดับต่ำสุดในรอบ 1 เดือน ขณะที่ปริมาณการซื้อขายเบาบาง 407.24 ล้านหุ้น มูลค่า 5.36 ล้านล้านวอน (4.63 พันล้านดอลลาร์) โดยมีหุ้นลบมากกว่าหุ้นบวกในสัดส่วน 692 ต่อ 149